Kappelen BE

Kappelen estis ĝis la 31-a de decembro 2009 komunumo de la distrikto Aarberg kaj ekde la 1-a de januaro 2010 komunumo de la administra distrikto Seeland en Kantono Berno, Svislando. Ĝi havis 1257 loĝantojn je la 31-a de decembro 2010.

 Geografio 
Kappelen situas en la Berna Lagolando proksimume 10 kilometrojn sudsudoriente de la urbo Bielo, okcidente de la malnova fluejo de la rivero Aro, kiu estis kadre de la ĵurasa akvejokorekto fine de la 19-a jarcento sude de la komunumo alidirekto tra la Hagneck-Kanalo al la Lago de Bielo. La komunumo konsistas el la frakcioj Kappelen, konsistanta el Kappelen kaj Aarmatt, Bannmatt kaj Güetli, en sudo, kaj Werdthof en nordo, konsistanta el Werdthof, Unterer Werdthof kaj Oberer Werdthof.Fonto: Reta mapo 1:20000 de Swisstopo

La teritorio de la komunumo etendiĝas sur areo de 10,96 km², de kiuj 14,2% estas kovritaj de arbaro, 73,4% servas por agrikulturo kaj 10,6% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Kappelen limas en nordo al Worben, en okcidento al Lyss, en sudsudoriento al Aarberg, en sudo al Bargen, en sudsudokcidento al Walperswil, en sudokcidento al Bühl, en okcidentsudokcidento al Hermrigen, en okcidento al Merzligen, kaj en nordokcidento al Jens.

 Trafiko 
En nordo pasas tra la komunumo la kantona ĉefvojo n-ro 22 de Lyss al Soloturno kaj en sudo la kantona ĉefvojo nr-o 235 de Nidau al Aarberg. En nordo sur la komunuma teritorio ekzistas ankaŭ alveturejo al la svisa aŭtovojo A6. Per la buslinio de Bielo al Aarberg la komunumo estas konektita al la publika transportreto. Sur la teritorio de la komunumo situas la aerodromo Bielo-Kappelen kun la ICAO-kodo LSZP.

 Historio 
La unua dokumenta mencio de Kappelen datiĝas el la jaro 1228 kiel Capella. Dum mezepoko Kappelen apartenis al la Grafoj de Neŭsatelo-Nidau. En la jaroj 1377 kaj 1379 ĝi estis akirita de la urba ŝtato Berno. Ĝis la konstruo de la Hagneck-Kanalo inter la jaro 1868 ĝis 1878 la teritorio de la komunumo estis regule inundita de la rivero Aro. En la jaro 1876 Werdthof estis atribuita al la komunumo Kappelen.Fonto: Anne-Marie Dubler: Kappelen en Historia Leksikono de Svislando (2008-10-09)

 Vidu ankaŭ 
 Aliaj signifoj de Kappelen

 Notoj kaj referencoj 


 Eksteraj ligiloj 

 Oficiala retejo de la komunumo Kappelen
 Retejo de la aerodromo Bielo-Kappelen